# UNIVERZA V LJUBLJANI AKADEMIJA ZA GLASBO

## RAZPIS ZA VPIS V IZPOPOLNJEVALNI PROGRAM

Izpopolnjevalni program je umetniški program, namenjen kandidatom, ki želijo izpopolniti svoje znanje na področjih, ki jih ponujajo moduli programa.

1. **Trajanje programa:** Izpopolnjevalni program je načrtovan za en semester, priporočeno pa je obiskovanje vsaj dveh zaporednih semestrov. Program lahko traja največ štiri semestre.
2. **Moduli programa in cenik:** Program ponuja šest modulov

**Modul 1 - Petje / Instrument**

**Modul 2 - Kompozicija in glasbena teorija**

**Modul 3 - Dirigiranje**

**Modul 4 - Komorna igra**

**Modul 5 - Jazz**

**Modul 6 - Korepeticije**

Glavnemu predmetu lahko študent glede na svoje potrebe in cilje doda enega ali več izbirnih predmetov, razpisanih v okviru posameznega modula. Pri glavnem predmetu modula lahko študent izbira med tremi smermi, in sicer *Splošno izpopolnjevanje (A)*, *Priprava na orkestrske avdicije (B)* ali *Priprava na koncert (C)* (odvisno od modula: solistični recital, komorni ali orkestrski koncert). Pri modulu 4 – Komorna igra lahko študent izbira med dvema smerema, in sicer splošno izpopolnjevanje (A) ali priprava na koncert (C). Pri izpopolnjevalnem programu ne obstaja možnost obiskovanja izbirnih predmetov, v kolikor ni vpisan glavni predmet modula.

Kontaktna ura traja 45 minut. Program poteka v angleškem in v slovenskem jeziku (odvisno od števila kandidatov). Nekateri glavni predmeti se lahko – odvisno od pedagoga – izvajajo tudi v italijanskem, nemškem ali francoskem jeziku.

|  |  |  |
| --- | --- | --- |
| **MODUL 1 – Petje / instrument** | **Kontaktne ure**  | **Cena tečaja v EUR (brez DDV)** |
| Glavni predmet | **Petje / Instrument1**možne smeri:A, B, C | 20 | 1000  |
| IzbirniPredmeti | **Korepeticije** | 15 | 650 |
| **Komorna igra (skupaj z rednimi študenti)** | 15 | 280 |
| **Orkester2\* (skupaj z rednimi študenti)** | 30 | 280 |
| **Solfeggio** | 15 | 280 |
| **Glasbeni stavek in analiza** | 15 | 280 |
| Klavir (komplementarni) | 15 | 650 |
| **Angleščina za glasbenike** | 15 | 280 |
| **Karierni razvoj za glasbenike** | 15 | 280 |

1 Instrument: čembalo, harmonika, klavir, orgle, violina, baročna violina, viola, baročna viola, violončelo, baročni violončelo, kontrabas, baročni kontrabas, kitara, lutnja, harfa, kljunasta flavta, flavta, flavta traverso, oboa, klarinet, fagot, saksofon, rog, trobenta, trombon, evfonij, tuba

2 Sodelovanje v enem od naslednjih orkestrov: pihalni orkester, godalni orkester, kitarski orkester, harmonikarski orkester, simfonični orkester

\* Če je na voljo prostor v zasedbi

|  |  |  |
| --- | --- | --- |
| **MODUL 2 – Kompozicija in glasbena teorija** | **Kontaktne ure** | **Cena tečaja v EUR (brez DDV)** |
| Glavni predmet | **Kompozicija** | 20 | 1000  |
| Možni izbirniPredmeti | **Analiza glasbenih umetnin** | 15 | 280 |
| **Solfeggio** | 15 | 280 |
| **Harmonija** | 15 | 280 |
| **Kontrapunkt** | 15 | 280 |
| Igranje partitur\* | 15 | 280 |
| **Improvizacija\*** | 15 | 280 |
| **Generalni bas\*** | 15 | 280 |
| **Harmonija na klavirju\*** | 15 | 650 |
| Klavir (komplementarni) | 15 | 650 |
| **Angleščina za glasbenike** | 15 | 280 |
| **Karierni razvoj za glasbenike** | 15 | 280 |

\* predmet se izvede v primeru zadostnega števila udeležencev (najmanj 3)

|  |  |  |
| --- | --- | --- |
| **MODUL 3 – Dirigiranje** | **Kontaktne ure** | **Cena tečaja v EUR (brez DDV)** |
| Glavni predmet | **Orkestrsko dirigiranje / Zborovsko dirigiranje**; možne smeri: A, B, C | 20 | 1000  |
| Možni izbirnipredmeti | Igranje partitur **(skupaj z rednimi študenti)** | 15 | 280 |
| Gregorijanski koral – dirigiranje | 15 | 650 |
| Klavir (komplementarni) | 15 | 650 |
| Vokalna tehnika | 15 | 650 |
| **Analiza glasbenih umetnin** | 15 | 280 |
| **Solfeggio** | 15 | 280 |
| **Harmonija** | 15 | 280 |
| **Kontrapunkt** | 15 | 280 |
| **Angleščina za glasbenike** | 15 | 280 |
| **Karierni razvoj za glasbenike** | 15 | 280 |

|  |  |  |
| --- | --- | --- |
| **MODUL 4 – Komorna igra**  | **Kontaktne ure** | **Cena tečaja v EUR (brez DDV)** |
| Glavni predmet | **Komorna igra**;možni smeri: A, C | 20 | 500 (na posameznika)  |
| Možna izbirnapredmeta | **Angleščina za glasbenike** | 15 | 280 (na posameznika) |
| **Karierni razvoj za glasbenike** | 15 | 280 (na posameznika) |

|  |  |  |
| --- | --- | --- |
| **MODUL 5 – Jazz** | **Kontaktne ure** | **Cena tečaja v EUR (brez DDV)** |
| Glavni predmet | **Instrument ali petje**1; možne smeri: A, B, C | 20 | 1000  |
| Možni izbirnipredmeti | Combo2 (skupaj z rednimi študenti) | 15 | 280 |
| **Big band\***3(skupaj z rednimi študenti) | 30 | 280 |
| Jazz harmonija (skupaj z rednimi študenti) | 30 | 280 |
| Aranžiranje za male ansamble (skupaj z rednimi študenti) | 30 | 280 |
| Aranžiranje za velike ansamble4 (skupaj z rednimi študenti) | 30 | 280 |
| **Solfeggio** | 15 | 280 |
| **Angleščina za glasbenike** | 15 | 280 |
| **Karierni razvoj za glasbenike** | 15 | 280 |

1 Ena od naslednjih možnosti: klavir, kitara, petje, kontrabas, trobenta, bobni

2 Udeleženec sodeluje na zaključnem koncertu tečajnikov.

3 V kolikor je udeleženec sprejet v zasedbo, se ob koncu programa udeleži koncerta in turneje ansambla.

4 Udeleženec ima ob zaključku programa predstavitev kompozicije z big bandom.

\* Če je kandidat sprejet v zasedbo

|  |  |  |
| --- | --- | --- |
| **MODUL 6 – Korepeticije** | **Kontaktne ure** | **Cena tečaja v EUR (brez DDV)** |
| Glavna predmeta | **Korepetiranje** | 20 | 1000  |
| **Branje a vista** | 15 | 650 |
| Možni izbirni predmeti | Igranje partitur\* | 15 | 280 |
| **Improvizacija\*** | 15 | 280 |
| **Generalni bas\*** | 15 | 280 |
| **Harmonija na klavirju\*** | 15 | 650 |
| **Solfeggio** | 15 | 280 |
| **Angleščina za glasbenike** | 15 | 280 |
| **Karierni razvoj za glasbenike** | 15 | 280 |

\* predmet se izvede v primeru zadostnega števila udeležencev (najmanj 3)

Udeleženci izpopolnjevalnega programa lahko šolnino poravnajo v dveh enakih obrokih, prvega ob vpisu, drugega do konca novembra za zimski semester oziroma do konca aprila za letni semester.

**DDV ni vključen v ceno.**

**DDV se ne obračuna za akreditirane študijske programe 1., 2., in 3. stopnje in za storitve, ki so opredeljene v Ceniku UL.**

**Za vse ostale storitve UL AG obračuna stopnjo DDV kot zavezanec za DDV od 1. 6. 2022 dalje.**

**Cenik storitev in izplačil UL Akademije za glasbo v Ljubljani se uporablja od dneva sprejema na UO UL Akademije za glasbo in velja do sprejema sprememb, ki jih potrdi UO UL Akademije za glasbo.**

**Z dnem sprejetjem tega Cenika storitev in izplačil UL Akademije za glasbo v Ljubljani preneha veljati cenik z dne 25. 5. 2022.**

1. **Vpisni pogoji:**

V Izpopolnjevalni program se lahko vključi, kdor je končal ustrezno magistrsko stopnjo študija oz. primerljiv izobraževalni program v tujini in opravil sprejemni preizkus. Izjemoma lahko opravljajo sprejemni preizkus tudi drugi kandidati, če na podlagi posnetkov oziroma partitur in biografije izkažejo visoko kakovostno raven. Izbor med kandidati na sprejemnem preizkusu opravijo oddelčne komisije.

1. **Izbor kandidatov:**

Kandidati za module 1-Petje/Instrument, 3-Dirigiranje, 4-Komorna igra, 5-Jazz in 6-Korepeticije morajo posebej za ta namen pripraviti posnetke svojega izvajanja v trajanju pribl. 30 minut po lastni izbiri.

Posnetki petja / igranja na instrument oziroma dirigiranja morajo biti pripravljeni, kot navedeno:

* Video posnetek se posreduje preko povezave z dovoljenjem za dostop do zasebnih kanalov YouTube, Vimeo, ipd. ali do računalniških oblakov kot npr. SoundCloud, DropBox, Google Drive, iCloud …
* Povezava do posnetka mora biti za predavatelja prosto dostopna, ne sme vsebovati uporabniškega imena in gesla. Pošiljanje posnetkov ni dovoljeno preko spletnih mest za prenos datotek, t. i. filetransfer sites.
* Posnetek ne sme biti starejši od 30 dni, na začetku snemanja (frontalni kader) naj vključuje predstavitev kandidata z imenom in priimkom in osebno izjavo o istovetnosti nastopanja.
* Snemalna aparatura naj bo postavljena statično in se med snemanjem ne sme premikati. Postavljena naj bo tako, da bo v kadru zajeto celotno izvajalčevo telo in instrument na katerega izvaja preizkus. V kolikor je uporabljeno notno stojalo, le to ne sme zakrivati izvajalčevega obraza. Pri kandidatih, ki se prijavljajo za smer klavir, naj bodo na posnetku, kolikor je mogoče, vidne izvajalčeve roke, pri orglavcih naj bo v kadru delno zajet instrument, pri tolkalcih pa vsi instrumenti na katerih izvajajo preizkus.
* Posnetek naj bo, če je le mogoče, narejen z video kamero, v kolikor ne gre drugače je lahko narejen tudi s kamero pametnega mobilnega telefona.
* Narejen naj bo v prostoru s primerno akustiko, kamera naj bo postavljena tako, da bo posnetek zvoka čim bolj avtentičen.
* Posnetek ne sme biti obdelan ali kakorkoli drugače zvočno ali optično popravljen.

Kandidati za Modul 2-Kompozicija pošljejo partiture petih lastnih skladb v obliki PDF datotek.

1. **Vpisna mesta:**

Število vpisnih mest pri posameznem predmetu je omejeno.

1. **Rok za prijavo: kot določeno na spletni strani.** Do navedenega datuma in ure morajo kandidati poslati:
	1. Prijavni obrazec s prilogami, kot jih opredeljuje 4. točka tega razpisa (dosegljiv je na spletni strani UL Akademije za glasbo) in
	2. Življenjepis

na naslov referat@ag.uni-lj.si.

1. **Sodelovanje pri dogodkih v organizaciji UL AG in izven**

Študent Izpopolnjevalnega programa med študijem lahko sodeluje na internih nastopih, na seminarjih, mojstrskih tečajih in delavnicah v organizaciji UL AG ter v internih projektih, če ga tja razporedi vodja projekta. Na tekmovanja se lahko prijavi kot slušatelj Izpopolnjevalnega programa UL AG.

1. **Zaključek študija**

8.a. Glavni predmet

Program se pri modulih 1, 4, 5 in 6 zaključi s koncertom (solističnim recitalom ali v komorni zasedbi z drugimi udeleženci Izpopolnjevalnega programa) v organizaciji UL AG. Pri modulu 1 UL AG za zaključni koncert zagotovi korepetitorja. Pri modulu 2 se program zaključi z javnim predavanjem, na kateri udeleženec predstavi in analizira svoje delo/dela, ki ga/jih je ustvaril v času programa. Pri modulu 3 se program zaključi z javno vajo enega od orkestrov/zborov UL AG, ki jo vodi udeleženec.

8.b. Klavir (komplementarni)

Predmet se zaključi z internim nastopom.

8.c. Ostali predmeti

Program se pri vseh ostalih predmetih zaključi bodisi z internim nastopom bodisi s pisnim in/ali ustnim izpitom.

Udeleženci ob uspešnem zaključku programa prejmejo *Potrdilo o opravljenem Izpopolnjevalnem programu*.